EkBass/fiwiki-20250220-pages-articles huggingface dataset:
Elinkeino-, liikenne- ja ympäristökeskus

Elinkeino-, liikenne- ja ympäristökeskukset (lyhyemmin ELY-keskukset, ) hoitavat valtionhallinnon alueellisia toimeenpano- ja kehittämistehtäviä Suomessa.Lait ja asetukset aluehallintovirastoista ja elinkeino-, liikenne- ja ympäristökeskuksista Valtiovarainministeriö ELY-keskukset kehittävät ja tukevat taloudellista, sosiaalista ja ekologisesti kestävää hyvinvointia. ELY- keskukset ovat merkittäviä alueiden kehittäjiä ja EU-rahoituksen myöntäjiä. Yhteistyö on tiivistä maakunnan liittojen ja muiden tahojen kanssa. ELY-keskus ohjaa työ- ja elinkeinotoimistoja. == Tehtävät == Elinkeino-, liikenne- ja ympäristökeskukset perustettiin vuonna 2010. Ne korvasivat aiemmat työ- ja elinkeinokeskukset, Tiehallinnon tiepiirit, alueelliset ympäristökeskukset ja niihin siirrettiin eräitä lääninhallitusten koulutus- ja liikennelupatehtäviä. ELY-keskusten tehtäviin kuuluuELY-keskuksen yleisesite * yritysten rahoitus- ja kehittämispalvelut, työllisyysperusteiset tuet ja työvoimakoulutus, maatila- ja kalatalousasiat, maahanmuuttoasiat ja EU:n rakennerahastohankkeet; * keksintöjen valtakunnalliset kehittämis- ja edistämispalvelut; * ammatillinen koulutus, osaaminen ja luova talous; * maanteiden kunnossapito, tiehankkeet, liikenteen lupa-asiat, liikenneturvallisuus, joukkoliikenne ja saaristoliikenne; * ympäristönsuojelu, alueiden käytön ja rakentamisen ohjaus, luonnonsuojelu, ympäristön tilan seuranta, vesivarojen käyttö ja hoito; sekä * siviilipalveluksen toimeenpano työ- ja elinkeinoministeriön ohjeiden ja siviilipalveluslain mukaisesti. == Vastuualueet == ELY-keskuksia on viisitoista, vastuualueita kolme. Yhdeksän ELY-keskusta ylläpitää kaikkia kolmea vastuualuetta, neljä kahta ja kaksi yhtä vastuualuetta. ELY-keskusten vastuualueet ovat seuraavat: * elinkeinot, työvoima ja osaaminen (työ- ja elinkeinoministeriö) * liikenne ja infrastruktuuri (liikenne- ja viestintäministeriö) * ympäristö ja luonnonvarat (ympäristöministeriö) Kolmen vastuualueen ELY-keskukset: * Lappi * Pohjois-Pohjanmaa * Etelä-Pohjanmaa * Keski-Suomi * Pirkanmaa * Varsinais-Suomi * Uusimaa * Pohjois-Savo * Kaakkois- Suomi Kahden vastuualueen ELY-keskukset: * Häme * Kainuu * Pohjois-Karjala * Etelä-Savo Yhden vastuualueen ELY-keskukset: * Pohjanmaa * Satakunta == Katso myös == * ELY-keskusten ja TE-toimistojen kehittämis- ja hallintokeskus (KEHA) * Elinkeino-, liikenne- ja ympäristökeskuksen ylijohtaja == Lähteet == == Aiheesta muualla == * Elinkeino-, liikenne- ja ympäristökeskuksen sivut * Luokka:Seulonnan keskeiset artikkelit
Lentopommi

Lentopommi on lentokoneesta, ilmalaivasta tai helikopterista pudotettava räjähde, joka laukeaa yleensä osuttuaan maahan tai pienellä viivellä sen jälkeen. Lentopommi on pääasiassa ensimmäisen maailmansodan aikana kehitetty räjähde, jonka tarkoituksena on vaikuttaa vastustajaan maan päällä. Erilaisia lentopommeja ovat muun muassa sirpalepommi, rypälepommi, painepommi, panssaripommi, tunkeutumispommi, palopommi ja syvyyspommi. Yhdysvaltojen kehittämä 13,6 tonnin bunkkeripommi läpäisee arvioiden mukaan jopa 60 metriä teräsbetonia. == Historia == === Ensimmäinen maailmansota ja edeltävä aika === Ensimmäinen tunnettu ilmapommitus tapahtui 1. marraskuuta 1911, kun italialainen luutnantti Giulio Gavotti pudotti neljä Cipelli-tyyppistä käsikranaattia Etrich Taubensa ohjaamosta Osmanien valtakunnan joukkojen sotilasleiriin Ain Zarassa, Libyassa.http://www.theaerodrome.com/forum/people/470-giulio-gavotti-first- bomber.html Ensimmäisessä maailmansodassa lentopommitus oli hyvin vähäistä ja pommikoneet olivat alkeellisia. Pommituksessa käytettiin lähinnä tykistöä, kuten järeitä haupitseja. Ensimmäisessä maailmansodassa saksalaiset käyttivät ilmalaivoja pommittaessa muun muassa Yhdistyneen kuningaskunnan kaupunkeja. Pommitukset olivat kuitenkin epätarkkoja, ja niihin kuoli hieman yli tuhat henkeä. Ensimmäiset lentokoneet olivat tiedustelulentokoneita, joiden lentäjät olivat aseistautuneita pistoolein. Vähitellen lentokoneisiin kiinnitettiin konekiväärejä ja ohjaamosta pudotettujen räjähteiden tilalle tuli rungon alle tai siipiin kiinnitettäviä lentopommeja. Lopulta alettiin valmistaa erityisiä pommituslentokoneita. === Toinen maailmansota === Toisessa maailmansodassa ilmapommitusten määrä lisääntyi ja kehitettiin uusia pommikoneita kuten Heinkel He 111, B-17 ja Junkers Ju 88. Asutuskeskuksiin kohdistuvaa pommitustekniikkaa testattiin Espanjan sisällissodassa, jossa tunnetuksi tuli erityisesti Luftwaffen vuonna 1937 suorittama Guernican pommitus. Toisen maailmansodan aikana suurimpien lentopommien massa oli tuhansia kilogrammoja ja niiden tarkoituksena oli tuhota kokonaisia asutuskeskuksia. Niitä kutsuttiin myös korttelipommeiksi niiden hävittäessä käytännössä koko korttelin kerrallaan. Nykyään vaikuttavimpia lentopommeja ovat bunkkeripommit, joiden tarkoituksena on tuhota maahan kaivettu betoninen suoja-, varasto- tai laboratoriobunkkeri. Toisen maailmansodan aikana vastaavaan tarkoitukseen käytettiin järeitä haupitseja ja järeitä kanuunoita rautatietykkeinä esimerkiksi Sevastopolissa. Suunnitelmana oli käyttää niitä Maginot-linjaa vastaan. Suomi käytti ilmapommitusta niin talvisodassa kuin jatkosodassakin. Talvisodassa Suomella oli hyvin vähän lentokoneita, mutta jatkosodassa Suomi käytti laajalti pommikoneita esimerkiksi Talin–Ihantalan taistelussa. == Katso myös == * Strateginen ilmapommitus == Lähteet == == Aiheesta muualla == *
Mamadou Niang

Mamadou Hamidou Niang (s. 13. lokakuuta 1979 Matam, Senegal) on senegalilainen jalkapalloilija. Hän edustaa Qatarin pääsarjassa pelaavaa Al-Saddia. == Ura == Mamadou Niang siirtyi 18-vuotiaana Le Havren nuorisojoukkueesta Troyesiin. Vuonna 2003 Niang lainattiin loppukaudeksi toiseksi korkeimmalla sarjatasolla pelanneeseen Metziin. Siellä hän teki 12 ottelussa 5 maalia ja auttoi Metziä palaamaan takaisin pääsarjaan kaudeksi 2003–2004. Silloinen Metz-valmentaja Jean Fernandez olisi halunnut tehdä lainasopimuksesta pysyvän siirron, mutta se kuitenkin epäonnistui ja Niang siirtyi Troyesista Strasbourgiin. Kaudella 2004–2005 Mickaël Pagis siirtyi Strasbourgiin Niangin seuratoveriksi, jossa he myöhemmin muodostivat tehokkaan kärkiparin. He tekivät yhdessä yhteensä 27 maalia liigakauden aikana. Strasbourg selvisi Ranskan liigacupin finaalin Caenia vastaan. Strasbourg voitti ottelun, ja näin varmisti historiansa toisen liigacup-pokaalin. Vuonna 2005 Niang siirtyi Marseilleen 7 miljoonan euron siirtosummalla. Kauden 2007–2008 päätyttyä Niang oli liigan toiseksi paras maalintekijä 18 osumallaan. Elokuussa 2010 Niang siirtyi Marseillesta turkkilaiseen Fenerbahçeen 8 miljoonan euron siirtosummalla.Niang joins Fenerbahce Hän vietti seurassa yhden kauden tehden 29 ottelussa 15 maalia. Syyskuussa 2011 Niang siirtyi qatarilaiseen Al-Saddiin 7.5 miljoonan euron siirtosummalla. ===Maajoukkue=== Niang on edustanut Senegalia kolmesti Afrikan-mestaruuskilpailuissa, vuosina 2004, 2006 ja 2008. == Saavutukset == *Ranskan mestaruus: 2010 *Ranskan liigacup: 2005, 2010 *Ranskan cupin hopeaa: 2006, 2007 *Ranskan pääsarjan paras maalintekijä (18 maalia) kaudella 2009-2010 ==Lähteet== == Aiheesta muualla == *Mamadou Niangin Ranskan liigan tilastot Luokka:Senegalilaiset jalkapalloilijat Luokka:Vuonna 1979 syntyneet Luokka:Elävät henkilöt
Barbed wire match

Barbed wire match oli ECW:n järjestämä showpainin ottelumuoto. Siinä aseiden ympärillä oli piikkilankaa ja ottelukehän köydet oli korvattu piikkilangalla. Ottelut voitettiin selätyksellä tai luovutuksella. Barbed wire match -otteluita ei enää järjestetä, koska ottelutapa johti liian usein oikeisiin loukkaantumisiin. Tunnetuimpia barbed wire match -ottelijoita olivat Cactus Jack eli Mick Foley ja Sandman eli James Fullington. Luokka:Showpainin ottelumuodot de:Barbed-Wire-Match
Pratimoksa

Pratimoksa (so sor thar pa) on buddhalaisuuteen liittyvä käsite, joka tarkoittaa henkilökohtaista vapautumista. Se sisältää seitsemän sääntösarjaa munkeiksi vihityille ja maallikoille buddhalaisten käyttäytymisohjeiden mukaan. Luokka:Buddhalainen usko ja oppi
Tehokas peliaika

Tehokas peliaika on urheilussa käytettävä peliajan mittaustapa, jossa pelikello pysäytetään jokaisen pelikatkon ajaksi. Tyypillisimpiä urheilulajeja, joissa tehokas peliaika on käytössä, ovat jääkiekko ja salibandy. == Lähteet == Luokka:Urheilutermit
Rosenbröijer

Bröijer on Viipurin saksalainen kauppiassuku,Kari Auranen: Herman Bröijer (n. 1565–1633): Viipurin porvari ja pormestari Sukuviesti 5/2000Viipurista vauhtia Pietarin edeltäjälle – Turun Sanomat 18.5.2003Hans Andersin: Ruotsalais- saksalainen aika Wiipurissa jonka yksi sukuhaara on aateloitu nimellä Rosenbröijer.Finlands ridderskaps och adels kalender 1956, sivu 358 Suvun vanhin tunnettu suomalainen jäsen Herman Bröijer saapui Viipuriin Lyypekistä vuonna 1588 ja toimi myöhemmin Viipurin pormestarina.Jälkipolvitaulu: Bröijer Herman * 1568 Lyypekki † 1633 – Tämä sukutaulu pitää Herman Bröijer nuorempaa Herman Bröijer vanhemman poikanaTaistelu Viipurista. Juhan Suku-uutiset. Hänen poikansa,Rosenbröijer / Bröijer. Ancestry.com – Tämä sukutaulu sijoittaa Herman Bröijer nuoremman Antonius Bröijerin pojaksi Inkerinmaan sotakomissaari Antonius Bröijer aateloitiin vuonna 1647 ansioistaan Nevanlinnan kaupungin perustamisessa, ja introdusoitiin Ruotsin ritarihuoneeseen vuonna 1650 numerolla 404, nimellä Rosenbröijer. Antonius Bröijerin sukuhaara sammui nykyisen tietämyksen mukaan mieslinjalla hänen pojanpoikansa mukana jo vuonna 1681. Vuonna 1821 Antonius Bröijerin jälkeläisiksi itseään väittäneet asikkalalaiset veljekset, majuri Carl Christian Bröijer ja majuri Adolf Johan Bröijer, onnistuivat kuitenkin kirjautumaan Ruotsin ritarihuoneen matrikkeliin suvun vanhalla numerolla. Heidät naturalisoitiin Suomen aateliin vuonna 1823 ja introdusoitiin Suomen ritarihuoneeseen vuonna 1825 sukuna numero 187. == Suvun jäseniä == * Herman Bröijer (noin 1560–1633), lyypekkiläinen kauppias, Viipurin pormestari * Adolf Theodor Rosenbröijer (1837–1894), virka- ja valtiopäivämies, Nils Adolf Rosenbröijerin poika * Antonius Rosenbröijer (noin 1593–1678), Viipurin pormestari, Herman Bröijerin poika * Agneta Rosenbröijer (noin 1620–1697), viipurilainen kauppias ja aatelisrouva, Antonius Rosenbröijerin tytär * Carl Christian Rosenbröijer (1762–1832), majuri ja tilanomistaja, aloitteentekijä Jyväskylän kaupungin perustamisessaPäiviö Tommila, Jyväskylän kaupungin historia 1837–1965. I osa. Jyväskylä 1972, s. 6–8. * Alfred Rosenbröijer (1835–1931), tehtailija, valtiopäivämies ja arkkitehti, Nils Adolf Rosenbröijerin poika * Karl Hjalmar Rosenbröijer (1847–1916), upseeri ja virka- ja valtiopäivämies * Nils Adolf Rosenbröijer (1798–1890), suomalainen postimestari ja taidemaalari, Adolf Johan Bröijerin poika * Einar Rosenbröijer (1883–1939), suomalainen diplomi-insinööri ja Helsingin kaupungin puhtaanapitolaitoksen johtaja * Bertel Rosenbröijer (1887–1943), suomalainen everstiluutnantti ja sotilasasiamies * John Rosenbröijer (1887–1955), suomalainen jääkärieverstiluutnantti, Karl Hjalmar Rosenbröijerin poika * Marianne Alopaeus (o.s. Rosenbröijer, 1918–2014), suomenruotsalainen kirjailija Avioliiton kautta sukuun liittyvät myös: * Gurli Sevón-Rosenbröijer (o.s. Sevón, s. 1892), toimittaja, kääntäjä ja kirjailija, Edvin Bertel Rosenbröijerin puoliso * Maj-Lis Rosenbröijer (o.s. Backman, 1926–2003), maisema-arkkitehti, diplomi-insinööri Lars-Magnus Rosenbröijerin puoliso == Lähteet == Luokka:Suomalaiset aatelissuvut Luokka:Ruotsin aateli
Isokytö

Isokytö on Järvenpään 13. kaupunginosa. Se sijaitsee parin kilometrin päässä kaupungin keskustasta koilliseen. Vuoden 2014 lopussa siellä asui 2 762 ihmistä. Kaupunginosassa toimii muun muassa vuonna 1986 rakennettu Mankalan koulu ja päiväkoti. Kaupunginosan lähes kaikki kadut, tiet ja polut on nimetty eri paikkakuntien (esimerkiksi Tammela, Somero ja Loppi) sekä maakuntien mukaan (esimerkiksi Uusimaa, Kymenmaa ja Ahvenanmaa). Isökytö on esikaupunkialuetta. Kaupunginosan asunnot ovat suurimmaksi osaksi rivitaloyhtiöitä tai omakotitaloja. Kerrostaloja on erittäin vähän. Alueella sijaitsee suuri leikkipuisto. Ulkoilumahdollisuudet ovat hyvät runsaiden kevyen liikenteen väylien määrästä johtuen. Alueelta on lyhyehkö kävely- tai pyöräilymatka Haarajoen asemalle, josta pääsee kerran tunnissa Z-junalla Helsingin ja Lahden suuntiin. Naapurikaupunginosista löytyy useita kauppoja ja palveluita, kuten Alepa, K-Supermarket Peltola, Kotipizza ja Tokmanni. ==Katso myös== * Mankala (Järvenpää) ==Lähteet== Luokka:Isokytö
Pahkakirjoahven

Pahkakirjoahven (Cyphotilapia frontosa) on afrikkalaisessa Tanganjikajärvessä endeemisenä elävä kirjoahvenlaji. Sitä pidetään myös akvaariokalana. Luettu 6.11.2008 == Koko ja ulkonäkö == Pahkakirjoahven on varsin suurikokoinen kala ja koiras voi saavuttaa jopa 33 cm:n pituuden naaraan jäädessä hieman pienikokoisemmaksi. Pahkakirjoahvenen ruumis on musta valkoisin pystyraidoin. Lajin evät ovat väriltään vaaleansiniset. Helpoiten pahkakirjoahvenen tunnistaa sen otsan suurikokoisesta kyhmystä, joka on yleensä koirailla hieman suurempi kuin naarailla. == Käyttäytyminen == Pahkakirjoahvenet ovat varsin rauhallisia kaloja. Luonnossa laji esiintyy parvissa, joten akvaariossakin olisi hyvä pitää useampi yksilö. Pienemmissä ryhmissä on hyvä olla usea naaras yhtä koirasta kohden. Naaraat hautovat mätiään suussaan. == Vesiolot ja ravinto == Pahkakirjoahvenet viihtyvät parhaiten vedessä, jonka lämpötila on 24–26 °C ja pH 8,0–9,0. Luonnossa lajin pääasiallinen ravinto ovat kalat, erityisesti Cyprichromis-suvun lajit kuten killiahvenet. Akvaariossa pahkakirjoahvenia voidaan ruokkia madoilla ja äyriäisillä. == Katso myös == * Tanganjikajärven biotooppiakvaario == Lähteet == Luokka:Kirjoahvenet Luokka:Akvaariokalat
Kiinanlaikkuköynnös

Kiinanlaikkuköynnös (Actinidia kolomikta) on laikkuköynnöksiin kuuluva köynnöskasvi. Se kasvaa noin 2–4 metriä korkeaksi. Kasvutapa on rönsyilevä. Pienet valkoiset kukat puhkeavat kesä-heinäkuussa. Kasvupaikaksi sopii aurinkoinen tai puolivarjoinen. Heteet ja emit ovat eri köynnösten kukissa. Hedekasvit saavat lehtiinsä punaista ja valkoista. Kasvi tuottaa syötäviä pienehköjä vihreitä hedelmiä, jotka maistuvat hieman kiiviltä. Siksi kasvia kutsutaankin myös nimellä minikiivi. Suomalainen lajike annikinlaikkuköynnös (Actinidia kolomikta 'Annikki') sekä puolalainen taddeuksenlaikkuköynnös (Actinidia kolomikta 'Dr. Szymanowski') ovat itsepölytteisiä, joten ne tuottavat marjoja itsekseenkin ilman erillisiä hede- ja emikasveja. thumb|vasen|Kiinanlaikkuköynnöksen vaatimattomat kukat sijaitsevat oksien alapuolella lehdistön peitossa. == Lähteet == * SvePlantInfo === Viitteet === == Aiheesta muualla == * Actinidia kolomikta in Flora of China Luokka:Laikkuköynnökset
Maj-Lis Rosenbröijer

Maj-Lis Rosenbröijer (o.s. Backman, ) oli suomalainen maisema- arkkitehtiFinlands ridderskaps och adels kalender 1956, sivu 358 Hän opiskeli Helsingin yliopiston maatalous-metsätieteellisessä tiedekunnassa ja jatkoi opintojaan Kööpenhaminan taideakatemiassa. Hän voitti 1960-luvun taitteessa Helsingin Alppilaan rakennetusta puistosta järjestetyn suunnittelukilpailun. Vuodesta 1970 puisto on tunnettu nimellä Lenininpuisto. 1960-luvulla hän suunnitteli myös Naantalin Kultarannan puutarhan kunnostuksen ja laajennuksen, ja Saimaan kanavan rajanylityspaikan. Hän on myös tehnyt yhteistyötä arkkitehtien ja Raili ja Reima Pietilän kanssa. Hänen suunnitelmiaan ovat Suomen New Delhin -suurlähetystön puutarha sekä Mäntyniemen puutarha. Hänen myöhäisimpiä töitään oli Nokia Oy:n pääkonttorin maisemointi Espoon Keilaniemessä. Hänen puolisonsa vuodesta 1953 oli diplomi-insinööri Lars- Magnus Rosenbröijer. Heillä oli ainakin yksi lapsi. == Julkaisuja == * == Lähteet == == Aiheesta muualla == * Maj-Lis Rosenbröijerin muistokirjoitus Helsingin Sanomissa * Trädgårdsarkitekt Maj-Lis Rosenbröijer – Yle Arkivet * Maj-Lis Rosenbröijer – Suomen rakennustaiteen museo * Maj-Lis Rosenbröijer, Piirustuskokoelman luettelointi, Puutarhataiteen seura ry. Luokka:Suomalaiset maisema-arkkitehdit Luokka:Vuonna 1926 syntyneet Luokka:Vuonna 2003 kuolleet
Dominio

Dominio (, ) tarkoitti alkuaan jokaista Yhdistyneen kuningaskunnan merentakaista aluetta. Vuonna 1917 pidetyn imperiumin konferenssin jälkeen dominio-nimitystä käytettiin vain itsehallinnollisista Brittiläisen imperiumin (vuodesta 1931 Brittiläinen kansainyhteisö) maista. Vuonna 1947 dominio korvattiin nimityksellä Kansainyhteisön jäsen(maa) (Member of the Commonwealth). Dominioiden aseman Kansainyhteisössä ja suhteen Yhdistyneeseen kuningaskuntaan määritteli niin sanottu Dominion Status, joka hyväksyttiin 1931 Westminsterin säädöksessä. == Luettelo dominioista == valtio vuosina vuosina status Kanadan dominio 1867 Kansainyhteisön realmissa ja Kansainyhteisön täysjäsen. Dominioasema määriteltiin vuoden 1867 annetussa perustuslaissa ja se säilytettiin vuoden 1982 perustuslaissa. Australian yhteisö 1901 Kansainyhteisön realmissa ja Kansainyhteisön täysjäsen. Uuden-Seelannin dominio 1907 Kansainyhteisön realmissa ja Kansainyhteisön täysjäsen. 1907 1949 Alueen hallinto poistui suorasta Lontoon hallinnasta vuonna 1934, kun siitä tuli osa Kanadan provinssia Britannian parlamentissa 31. maaliskuuta 1949 hyväksytyn lain nojalla. 1910 1953 Kansainyhteisön realmissa, kunnes siitä tuli tasavalta vuonna 1961 uuden perustuslain nojalla, joka hyväksytiin Etelä-Afrikan parlamentissa 24.huhtikuuta 1961, ja se astui voimaan 31. toukokuuta 1961. Irlannin vapaavaltio > Irlanti 1922 1949 Yhteys Britannian monarkiaan katkaistiin tasavallan perustamisella vuonna 1948, joka astui voimaan 18. huhtikuuta 1949. 1947 1950 Intian unionista (johon liitettiin Sikkim vuonna 1975) tuli tasavaltainen liittovaltio uuden perustuslain voimaantulon jälkeen 26. tammikuuta 1950. 1947 1953 Kansainyhteisön realmissa vuoteen 1956, jolloin siitä tuli islamilainen tasavalta, perustuslain muutoksen myötä. > 1948 1953 Kansainyhteisön realmissa vuoteen 1972, jolloin siitä tuli tasavalta uudella nimellä Sri Lanka. == Lähteet == * Otavan iso tietosanakirja. Otava, 1961. * Uusi tietosanakirja. Tietosanakirja oy, 1960. === Viitteet === Luokka:Kansainyhteisö Luokka:Poliittinen historia
Honkajoen kirkko

Honkajoen kirkko (aiemmin Hongonjoen kirkko) on vuonna 1812 valmistunut kirkkorakennus Kankaanpäässä, entisen Honkajoen kunnan alueella. Se on päätytornillinen, tasavartinen ja puurakenteinen ristikirkko, johon liittyy kolminivelinen torni. Kirkko edustaa arkkitehtuuriltaan kansanomaista puurakentamista, jonka muotokielessä on vaikutteita klassismista. Kirkon rakentamisesta vastasi ilmajokinen tunnettu kirkonrakentaja Salomon Köhlström. Kirkko valmistui vuonna 1812. Sisustus on monivärinen, ja se on hyvä esimerkki 1800-luvun puolivälissä voimissaan olleesta ammattikuntalaitoksen ylläpitämästä koristetaiteesta. Kirkko rakennettiin alun perin Ikaalisten saarnahuoneeksi. Honkajoen kirkon tornin yläosa edustaa pohjalaisen renessanssityylisiä tapuleita ja ulkoseinien ulkolaudoitus puolestaan empiretyyliä. Kirkkosalin seinillä on kapiteelein varustettuja matalareliefisiä marmoroituja pilastereita. Kirkkosalissa ei ole kattolistaa. Holvin keskellä sijaitsee suuri sininen taivaspyörylä. Vaasalainen J. G. Hedman on tehnyt kirkon alttaritaulun ja sen kehyslaitteen. Alttaritaulu valmistui vuonna 1856 ja esittää Jeesusta Getsemanessa. Teuvan pitäjänmaalari Anders Gustaf Rönnlund on tehnyt ikkunoiden ja kuoriseinän draperiamaalaukset. Kirkon 16-äänikertaiset ja 2-sormioiset urut ovat Hans Heinrichin rakentamat vuodelta 1981. Kirkon kaksi kelloa ovat vuosilta 1818 ja 1841. == Lähteet == == Aiheesta muualla == * Luokka:Satakunnan kirkkorakennukset Luokka:Suomen puiset ristikirkot Kirkko Luokka:Suomen 1810-luvulla rakennetut kirkot
Pirinen

Pirinen on suomalainen sukunimi. Pirisiä on ollut vanhastaan, ainakin 1500-luvun puolivälistä alkaen, sekä Kannaksella että Savossa. 1600-luvulla Savon Piriset levittäytyivät nykyisen Joroisten kunnan alueelta Rantasalmelle, Nilsiään ja edelleen Pohjois-Karjalaan. Myös Kainuusta ja Pohjois-Pohjanmaalta on tietoja varhaisista Pirisistä. Nimen alkuperästä on esitetty sekä läntinen että itäinen selitys: se voi perustua skandinaaviseen etunimeen Birger, josta Suomessa on käytetty kansankielistä muotoa Piri, mutta pohjana voi olla myös venäläinen etunimi Spiridon, josta Karjalassa on käytetty esimerkiksi muotoja Piri ja Piira. Heinäkuussa 2017 Suomen Väestötietojärjestelmässä oli 2 744 Piristä. Vuonna 1985 luku oli 2 571. == Tunnettuja Pirisiä == * Eemeli Pirinen (s. 1993), alppihiihtäjä * Eevi Pirinen (1922–2015), pikaluistelun maailmanmestari ja olympiamitalisti * Elina Pirinen (s. 1981), koreografi * Erkki Pirinen (1897–1961), kirjailija * Jarno Pirinen (s. 1981), pesäpalloilija * Joakim Pirinen (s. 1961), ruotsalainen sarjakuvapiirtäjä * Jonna Pirinen (s. 1982), poplaulaja; taiteilijanimeltään Jonna * J-P Pirinen (s. 1980), taikuri ja stand up -koomikko * Juha Pirinen (s. 1991), jalkapalloilija * Jukka Pirinen (s. 1951), jalkapalloilija * Kauko Pirinen (1915–1999), yleisen kirkkohistorian professori * Matti Pirinen (1942–1971), runoilija * Miikka Pirinen (s. 1985), valokuvaaja * Oskar Pirinen (1886–1918), säveltäjä Toivo Kuulan taposta tuomittu jääkärivääpeli * Pasi Pirinen (s. 1969), pesäpalloilija * Pasi Pirinen (s. 1969), trumpetisti * Pauliina Pirinen (s. 2004), jalkapalloilija * Ville Pirinen (s. 1973), sarjakuvapiirtäjä. === Entisenä nimenä === * Elina Tanskanen, o.s. Pirinen (s. 1977), toimittaja ja tietokirjailija === Kuvitteellisia henkilöitä === * Jesse "Shanghai" Pirinen, rikollinen televisiosarjassa Pasila == Lähteet == Luokka:Sukunimet
Kustaa Aadolf

Kustaa Aadolf () on ollut seuraavien Ruotsin kuninkaiden ja prinssien nimi: * Kustaa II Aadolf (1594–1632, kuninkaana 1611–1632) * Kustaa IV Aadolf (1778–1837, kuninkaana 1792–1809) * Kustaa VI Aadolf (1882–1973, kuninkaana 1950–1973) * Kustaa Aadolf (1901–1947), perintöprinssi, edellisen poika. Kustaa Aadolf -nimisten kuninkaiden mukaan ovat lisäksi saaneet nimensä: * Kustaa Aadolfin kirkko, kirkko Tukhomassa * Kustaa Aadolfin kirkko, kirkko Helsingborgissa * Kustaa Aadolfin kirkko, kirkko Eurajoella * Kustaa Aadolfin kirkko, kirkko Iisalmessa * Kustaa Aadolfin katu, katu Kokkolassa * Kustaa Aadolfin leivos, ruotsalainen leivonnainen * Kustaa Aadolfin päivä, 6. marraskuuta, Kustaa II Aadolfin kuolinpäivä * Gustav Adolfin piiri (Länsi- Götanmaa), piiri Habon kunnassa Ruotsissa * Gustav Adolfin piiri (Skåne), piiri Kristianstadin kunnassa Ruotsissa * Gustav Adolfin piiri (Värmlanti), piiri Hagforsin kunnassa Ruotsissa * Gustav Adolfs torg, Kustaa Aadolfin tori, aukio Tukholman Norrmalmilla * Gustav Adolfs, Hartolan ruotsinkielinen nimi.
Ådalens IF

Ådalens Idrottsförening (lyh. ÅIF) on sipoolainen salibandyn erikoisseura. Seuran juniorityö on huomioitu Nuori Suomi -sinetillä. Seuran miesten edustusjoukkue pelaa miesten Divaria. Naisten edustusjoukkue pelaa naisten F-liigaa. ÅIF:n kotihallina toimii Ingman Areena. Miesten edustusjoukkue nousi kaudeksi 2019–2020 Salibandyliigaan voittamalla kevään 2019 nousukarsinnoissa Porin Karhut voitoin 1–3. Joukkue putosi liigasta heti yhden kauden jälkeen. == Lähteet == == Aiheesta muualla == * Seuran kotisivu * Miesten joukkuekortti salibandyliigan sivuilla Luokka:Salibandyn I-divisioonan seurat Luokka:Sipoon urheilu Luokka:Vuonna 1995 perustetut urheiluseurat
Papas (urheiluseura)

Papas on kajaanilainen salibandyn erikoisseura, joka perustettiin 1996. Naisten edustusjoukkue pelasi kausilla 2013–2014 ja 2014–2015 Salibandyliigassa. == Aiheesta muualla == * Seuran kotisivu * Miesten joukkuekortti salibandyliigan sivuilla * Naisten joukkuekortti salibandyliiton sivuilla Luokka:Salibandyn I-divisioonan seurat Luokka:Kajaanilaiset urheiluseurat Luokka:Vuonna 1996 perustetut urheiluseurat
Jack Suchet

Jack Suchet ([su:ʃeɪ]) (10. toukokuuta 1908 Johannesburg, Etelä-Afrikka – 9. syyskuuta 2001) oli brittiläinen gynekologi ja synnytyslääkäri, joka tutki penisilliinin vaikutusta sukupuolitauteihin yhdessä Alexander Flemingin kanssa. Hän oli brittiläisen näyttelijä David Suchetin ja uutisankkuri John Suchetin isä. == Varhaiselämä == Jack Suchet syntyi Etelä-Afrikassa. Hänen isänsä Isidor Suchedowitz oli liettuanjuutalainen siirtolainen Memelistä. Isidor Suchedowitz muutti nimensä Suchetiksi ja toivoi pojastaan liikemiestä. Jack Suchet opiskeli liiketaloutta Kapkaupungin yliopistossa. == Muutto Englantiin == Suchet muutti vuonna 1932 Englantiin ja elätti itsensä myymällä jäätelöä Lontoon Paddingtonin rautatieasemalla, myymälä omaa vertaan ja pelaamalla bridgeä rahasta sekä tekemällä doping-testejä greyhoundien syljestä. Bridge jatkui Suchet'n harrastuksena loppuelämän. Suchet aloitti opiskelut St Mary's Hospital Medical Schoolissa vuonna 1933 ja erikoistui synnytyksiin ja gynekologiaan. == Ura == Suchet työskenteli St Maryn sairaalan synnytysosastolla ja hänestä tuli myöhemmin sukupuolitautiosaston johtaja. Toisen maailmansodan aikana hän työskenteli Alexander Flemingin kanssa tutkien penisilliinin vaikutusta sukupuolitauteihin. Hän työskenteli myös armeijan lääkintäjoukoissa (Royal Army Medical Corps) ja palasi myöhemmin St Mary'siin. Vuonna 1953 hän aloitti oman vastaanoton Harley Streetillä ja työskenteli tämän lisäksi Itä-Lontoon sairaaloissa. Luokka:Englantilaiset lääkärit Luokka:Vuonna 1908 syntyneet Luokka:Vuonna 2001 kuolleet
My Way (Usherin albumi)

My Way R&B-laulaja; Usherin toinen studioalbumi vuodelta 1997. Albumin tuottivat LaFace ja Arista. == Kappaleet == # "You Make Me Wanna..." - 3:39 # "Just Like Me" (feat. Lil' Kim) - 3:26 # "Nice and Slow" - 3:48 # "Slow Jam" (feat. Monica) - 4:40 # "My Way" - 3:38 # "Come Back" - 3:47 # "I Will" - 3:55 # "Bedtime" - 4:45 # "One Day You'll Be Mine" - 3:24 # "You Make Me Wanna..." (Extended Version) - 5:20 == Singlet == * "You Make Me Wanna..." (1996) * "Nice and Slow" (1997) * "My Way" (1998) * "Bedtime" (1998) Luokka:Usherin albumit Luokka:Vuoden 1997 albumit
Forum 18

Forum 18 on norjalainen ihmisoikeusjärjestö, joka pyrkii edistämään uskonnonvapautta. Järjestön nimi juontuu ihmisoikeuksien yleismaailmallisen julistuksen 18. artiklasta. Forum 18 tiivistää artiklan seuraavasti: *Oikeus uskoa, palvella Jumalaa ja todistaa uskosta *Oikeus vaihtaa uskoaan tai uskontoaan *Oikeus kokoontua yhteen ja ilmaista mielipiteensä Järjestön vuonna 2003 perustama kristillinen uutispalvelu, Forum 18 News Service, pyrkii tiedottamaan puolueettomasti, totuudellisesti ja nopeasti uskonnonvapauteen kohdistuvista uhkista ja toimista uskonnosta riippumatta. Uutispalvelu keskittyy pääasiassa entisen Neuvostoliiton valtioihin, kuten Valkovenäjään, Keski-Aasiaan ja Itä-Eurooppaan, mutta se on julkaissut raportteja myös Kosovosta, Serbiasta, Turkista, Burmasta, Kiinasta (mukaan lukien Xinjiang), Laosista, Mongoliasta, Pohjois-Koreasta ja Vietnamista. Uutisia julkaistaan lähes jokaisena arkipäivä sekä perjantaisin viikon koosteena. Uutisia voi tilata ilmaiseksi järjestön kotivuilta, missä on myös uutisarkisto, selvityksiä eri maiden ja alueiden uskonnollisesta vapaudesta sekä artikkeleita uskonnonvapauteen liittyvistä aiheista. Elokuussa 2005 eräs järjestölle tiedottaneista pidätettiin ja karkotettiin Uzbekistanista, mutta järjestö jatkaa maan tilanteen tarkkailua. == Aiheesta muualla == * Forum 18 News Service Luokka:Ihmisoikeusjärjestöt Luokka:Kansainväliset järjestöt Luokka:Kansalaisjärjestöt
Usher (albumi)

Usher on R&B-laulaja; Usherin ensimmäinen studioalbumi. Albumi julkaistiin vuonna 1994. Albumin julkaisivat LaFace ja Arista. == Kappaleet == # "I'll Make It Right" - 4:52 # "Interlude 1" - 0:39 # "Can U Get Wit It" - 4:55 # "Think of You" - 3:49 # "Crazy" - 5:15 # "Slow Love" - 4:58 # "The Many Ways" - 5:43 # "I'll Show You Love" - 4:43 # "Interlude 2 (Can't Stop)" - 2:42 # "Love Was Here" - 5:37 # "Whispers" - 5:17 # "You Took My Heart" - 5:12 # "Smile Again" (bonus track) \- 4:37 # "Final Goodbye" (bonus track) \- 5:00 == Singlet == * "Can U Get Wit It" (1994) * "Think of You" (1995) * "The Many Ways" (1995) Luokka:Vuoden 1994 albumit Luokka:Vuoden 1994 esikoisalbumit Luokka:Usherin albumit Luokka:R&B;-albumit
Songs About Girls

__NOTOC__ Songs Abot Girls on will.i.amin kolmas studioalbumi, joka julkaistiin 25. syyskuuta 2007. Albumin alkuperäinen nimi oli "Keep the Beeper". Albumi debytoi Yhdysvalloissa Billboard 200 -listan sijalla 38. == Kappaleet == # # # # # # # # # # # # # # # === Bonuskappaleet === # # # #will.i.am vs. Superblack (iTunes) == Arvostelut == * AllMusic: AllMusic review * Entertainment Weekly: C– Entertainment Weekly: Album review == Lähteet == Luokka:Vuoden 2007 albumit Luokka:will.i.amin albumit
Kurkela

Kurkela voi tarkoittaa: == Paikkoja == * Kurkela (Ikaalinen), kylä Ikaalisissa * Kurkela (Kerava), kaupunginosa Keravalla * Kurkela (Kivennapa), kylä Kivennavassa luovutetuilla alueilla * Kurkela (Kisko), kylä Kiskossa * Kurkela (Koivisto), kylä Koivistossa luovutetuilla alueilla * Kurkela (Kuusjoki), kylä Kuusjoella * Kurkela (Lemi), kylä Lemillä * Kurkela (Lieto), kylä Liedossa * Kurkela (Muolaa), kylä Muolaassa luovutetuilla alueilla * Kurkela (Nousiainen), mahdollinen rautakautinen muinaiskaupunki * Kurkela (Viitasaari), kaupunginosa Viitasaarella * Kurkela (Virolahti), kylä Virolahdella == Henkilöitä == * Aaro Kurkela (1933–1989), harmonikkataiteilija * Eila Kurkela (o.s. Koski, 1920–1996), kristillinen kirjailija * Eino Kurkela (1907–1981), virkamies ja maanviljelysneuvos * Johanna Kurkela (s. 1985), laulaja * Juho Kurkela (1893–1928), jääkäri * Kosti Kurkela (1910–1940), keskimatkojen juoksija * Taneli Kurkela (1861–1923), opettaja ja valtiopäivämies * Tapani Kurkela (s. 1945), diplomi-insinööri ja yritysjohtaja, energianeuvos, Eino Kurkelan poika * Teemu Kurkela (s. 1966), arkkitehti Luokka:Luettelot henkilöistä sukunimen mukaan
Abstrakti olio

Abstrakti olio (, mon. abstracta) on filosofinen käsite, joka viittaa sellaiseen olioon, joka ei ole konkreettinen, päinvastoin kuin esimerkiksi fysikaaliset kappaleet. Abstraktionismi on ontologinen kanta, jonka mukaan abstrakteja olioita (tai entiteettejä yleisesti) on olemassa, ja konkretismi puolestaan tälle vastakkainen kanta. == Määritelmä == Filosofit ovat erimielisiä siitä, mikä tarkkaan ottaen tekee oliosta tai entiteetistä abstraktin. Erään määritelmän mukaan olio on abstrakti, jos ja vain jos siltä puuttuu aika-avaruudellinen sijainti tai se on ajasta ja avaruudesta riippumaton. Tällöin esimerkiksi oikeus on abstrakti olio, koska se ei sijaitse missään tietyssä paikassa. Toisen määritelmän mukaan abstrakteja ovat oliot, joilta puuttuvat kaikki kausaaliset voimat. Kausaalisella voimalla tarkoitetaan olion kykyä vaikuttaa johonkin muuhun syy-seuraussuhteen mukaisesti. Tällöin esimerkiksi tyhjä joukko on abstrakti olio, koska se ei voi vaikuttaa mihinkään toiseen olioon. Kaikki abstraktit entiteetit ovat ei- materiaalisia, mutta kaikki ei-materiaaliset entiteetit eivät ole abstrakteja: muun muassa aistinsisällöt voidaan nähdä aika-avaruudellisina, konkreettisina ei-materiaalisina entiteetteinä. == Abstraktit oliot filosofisena ongelmana == Abstraktit oliot ovat usein filosofisen huomion kohteena, koska ne nostavat esiin ongelmia yleisesti hyväksytyissä teorioissa. Ontologiassa abstraktit oliot ovat ongelmallisia fysikalismin ja naturalismin kannalta. Historiallisesti merkittävin ontologinen abstrakteihin olioihin liittynyt väittely on koskenut universaalien ongelmaa (muun muassa keskiajan universaalikiista). Tietoteoriassa abstraktit oliot ovat ongelmallisia empirismin kannalta. Jos abstrakteilla olioilla ei ole sijaintia tai kausaalisia voimia, kuinka tiedämme niistä? On vaikea sanoa, millä tavalla ne vaikuttavat aistihavaintoihimme, ja silti vaikuttaa siltä, että olemme yksimielisiä useista niitä koskevista asioista. Jotkut, kuten Edward N. Zalta ja tavallaan myös Platon ideaopissaan, ovat katsoneet, että abstraktit oliot muodostavat metafysiikan ja koko filosofisen tutkimuksen keskeisimmän ja määrittävän aiheen. Jos filosofia nähdään erillisenä empiirisestä tutkimuksesta ja empiiriset kysymykset erillisinä abstrakteja olioita koskevista kysymyksistä, abstraktit oliot vaikuttavat filosofian omimmalta alueelta. == Katso myös == * Abstraktio == Lähteet == == Aiheesta muualla == * Luokka:Filosofian termit Luokka:Ontologia Luokka:Seulonnan keskeiset artikkelit
Volvo FM

Volvo FM on Volvon valmistama kuorma-auto. Valittavissa olevia moottoreita ovat D9B, D11B, D13A ja D13B. D9B:n tehovaihtoehdot ovat 300, 340 tai 380 hv, D11B:n 390 tai 430 hv. D13A:n vaihtoehdot ovat 360, 400, 440 tai 480 hv ja D13B:n 360, 400 tai 440 hv. D9B on suora 6-sylinterinen 9,4-litrainen dieselmoottori, joka saavuttaa Euro 5 -päästömääräykset SCR-teknologian avulla. D11B on 10,8-litrainen suora 6-sylinterinen dieselmoottori, ja saavuttaa Euro 5 -päästömääräykset SCR-teknologian avulla. Suora 12,8-litrainen D13A on 6-sylinterinen dieselillä toimiva moottori, joka käyttää SCR-tekniikkaa Euro 5 -päästömääräysten saavuttamiseksi. D13B-turbodieselmoottori on 12,8-litrainen suora 6-sylinterinen moottori, jossa on käytössä EGR-pakokaasukierrätys ja se saavuttaa Euro 4 -päästömääräykset.FM on tarkoitettu 18–120 tonnin kokonaisyhdistelmämassalle. Ohjaamovaihtoehtoja on saatavilla kuusi, jotka ovat: Globetrotter XL, Globetrotter, makuuohjaamo, matala makuuohjaamo, päiväohjaamo ja miehistöohjaamo. == Aiheesta muualla == * Volvo Trucks Finland - Volvo FM FM Luokka:1990-luvun kuorma-autot Luokka:2000-vuosikymmenen kuorma-autot Luokka:2010-luvun kuorma-autot Luokka:2020-luvun kuorma-autot
Zamalek SC

Zamalek Sporting Club () on egyptiläinen urheiluseura, joka tunnetaan paremmin jalkapalloseurana. Seura perustettiin vuonna 1911, jolloin sen nimi oli Kasr El-Nil vuoteen 1913 asti. Nykyinen nimi on ollut käytössä vuodesta 1952 lähtien. Jalkapalloilussa joukkue on Egyptin menestyneimpiä seuroja Al-Ahlyn ohella. Lisäksi se menestynyt varsin hyvin Afrikan Mestarien liigassa ja muissa Afrikan cupeissa. Zamalek on myös toiseksi menestynein seura Afrikassa ja yhdestoista maailmassa kansainvälisillä kentillä FIFA:n virallisissa kilpailuissa. ==Saavutukset== ===Kotimaiset=== * Egyptin valioliiga (14): 1960, 1964, 1965, 1978, 1984, 1988, 1992, 1993, 2001, 2003, 2004, 2015, 2021, 2022 * Egyptin cup (24): 1922, 1932, 1935, 1938, 1941, 1943, 1944, 1952, 1955, 1957, 1958, 1959, 1960, 1962, 1975, 1977, 1979, 1988, 1999, 2002, 2008, 2013, 2014, 2015 * Egyptin Super cup (2): 2001, 2002 * Egyptin federaatio cup: 1995 * Kairon liiga (10): 1940, 1941, 1944, 1945, 1946, 1947, 1949, 1951, 1952, 1953 ===Kansainväliset=== * Sultan Hussein Cup (2): 1921, 1922 * Afrikan Mestarien liiga (5): 1984, 1986, 1993, 1996, 2002 * Afro-Asian Cup (2): 1988, 1997 * El Amir Farouk Cup (3): ? * Afrikan Super Cup (3): 1994, 1997, 2003 * Afrikan Cup-voittajien cup: 2000 * Arabian Mestarien liiga: 2003 * CAF Confederation Cup: 2019 ==Valmentajia== * Hassan Shehata (1985–1986) * Cabralzinho (2002–2003) * Nelo Vingada (2003–2004) * Cabralzinho (2004–2005) * Reiner Hollmann (2008–2009) * Hossam Hassan (2010–2011) * Hassan Shehata (2011–2012) * Alex McLeish (2016) * Christian Gross (2018–2019) * Patrice Carteron (2019–2020, 2021–2022) ==Aiheesta muualla== *Virallinen kotisivu Luokka:Egyptiläiset jalkapalloseurat Luokka:Kairon urheilu Luokka:Vuonna 1911 perustetut urheiluseurat
Matkaniva

Matkaniva on Oulaisten kaupungissa sijaitseva kylä, joka sijaitsee Oulaisten keskustaajamasta noin kymmenen kilometriä Haapaveden suuntaan. Kylän asutus on keskittynyt pääosin Pyhäjoen varteen. Matkanivan kylän perustamisvuodeksi mainitaan lähteissä vuonna 1548. Matkaniva valittiin Pohjois-Pohjanmaan vuoden kyläksi vuonna 2009. Vuonna 1982 perustettiin Matkanivan kylätoimitoiminta, joka rekisteröitiin 1990, jolloin sen nimeksi tuli Matkanivan kyläyhdistys. Matkanivan nuorisoseura on perustettu vuonna 1911, jolle oma seurantalo valmistui kaksi vuotta myöhemmin. Nuorisoseuran jäsenmäärä on noin 120. Kylällä toimii myös muun muassa vuonna 1967 perustettu metsästysseura. Kylällä sijaitsee peruskoulu, jossa on 40 oppilasta. Koulu on nykyisin Lehtopään kylässä sijaitsevan Jokiraitin koulun yksikkö. ==Lähteet== ==Aiheesta muualla== * Matkanivan kylä Luokka:Oulaisten kylät Luokka:Pohjois-Pohjanmaan vuoden kylät Luokka:Pohjois-Pohjanmaan maakunnan entiset taajamat
Suomen virtuaaliyliopisto

Suomen virtuaaliyliopisto oli Suomen yliopistojen yhteistoiminnallinen verkosto, ei siis nimestään huolimatta varsinainen yliopisto. Tarkoituksena oli edistää ja kehittää tieto- ja viestintätekniikan käyttöä sekä yliopistojen välistä yhteistyötä eri osa-alueilla. Suomen virtuaaliyliopiston toiminta alkoi vuonna 2001. Vuosina 2001-2006 toiminta toteutettiin opetusministeriön rahoituksella ja vuodesta 2007 eteenpäin vastuu rahoituksesta on ollut yliopistoilla. Suomen virtuaaliyliopisto päätettiin vuonna 2009 lakkauttaa ja sen toiminta päättyi vuoden 2010 lopussa. ==Katso myös== *Suomen Virtuaaliammattikorkeakoulu == Lähteet == == Aiheesta muualla == * Virtuaaliyliopiston kotisivut Luokka:Suomen yliopistot
Ljudmyla Džyhalova

Ljudmyla Džyhalova (s. 22. tammikuuta 1962 Odessan alue) on Neuvostoliittoa edustanut ukrainalainen pikajuoksija ja viestijuoksun olympiavoittaja. Hänen päämatkansa oli 400 metrin juoksu. Ljudmila Džigalova sijoittui vuoden 1987 universiadien 400 metrin juoksussa toiseksi ja oli samalla sijalla myös 4 × 400 metrin viestijuoksussa. Saman vuoden Euroopan cupissa hän oli voittamassa viestijuoksua. Soulin 1988 olympialaisissa hän pääsi juoksemaan viestijuoksun alkuerissä. Neuvostoliiton voittamaan loppukilpailuun hän ei osallistunut. Vuonna 1989 Džigalova kilpaili Neuvostoliiton viestijoukkueessa Euroopan cupissa ja maailmancupissa (sijoitukset toinen ja kolmas). Splitin EM- kilpailuissa 1990 hän sijoittui 400 metrillä kuudenneksi ja saavutti viestissä hopeaa. Samana vuonna hän voitti 400 metrillä ensimmäisen Neuvostoliiton mestaruutensa. Tokion MM-kilpailuissa 1991 hän karsiutui niukasti 400 metrin juoksun välierissä mutta voitti kultaa viestissä, jossa hän juoksi toisen osuuden. Samana vuonna hän juoksi myös Euroopan cupin voittaneessa viestijoukkueessa. Barcelonan 1992 olympialaisissa hän voitti olympiakultaa 4 × 400 metrillä, jossa hän jälleen juoksi toisen osuuden. Harkovassa asunut Džigalova oli pituudeltaan 176 cm ja painoi parhaina juoksuvuosinaan 62 kiloa. == Parhaat tulokset vuosittain vuoteen 1992 == * 1976: 65,2 s * 1977: 62,5 s * 1978: 57,8 s * 1979: 57,3 s * 1980: 54,2 s * 1981: 53,6 s * 1982: 52,80 s * 1983: 51,60 s * 1984: 52,06 s * 1985: 52,76 s / 52,4 s * 1986: 51,60 s * 1987: 50,95 s * 1988: 50,61 s / 49,9 s * 1989: 51,38 s * 1990: 50,33 s * 1991: 50,76 s * 1992: 51,03 s == Lähteet == * * Luokka:Neuvostoliittolaiset pikajuoksijat Luokka:Neuvostoliittolaiset olympiavoittajat Luokka:Vuonna 1962 syntyneet Luokka:Elävät henkilöt
DIO - Distraught Overlord

Dio-distraught overlord, tai dio ~distraught overlord~ (jap.ディオ) oli vuonna 2006 perustettu japanilainen Visual-kei-yhtye. Dion musiikissa oli jopa iloisia vivahteita, mutta se ei muuta heidän Visual-kei-genreään. == Historia == Alun perin Dio tunnettiin Baby Santa-nimisessä yhtyeessä sessiojäseninä. Myöhemmin he aloittivat uransa Diona, joka sai kokoonpanon laulaja Mikaru, kitaristit Erina ja kei ja basisti Ivy. Heillä ei ollut sinä aikoina vielä oikeaa rumpalia. Sitten vakituiseksi rumpaliksi tuli Denka. Vuonna 2009 syksynä, Dio ilmoitti jäävänsä tauolle, ja yhtyeen kitaristi Erina erosi. 13.3.2010 yhtye hajosi. Luokka:Japanilaiset rockyhtyeet
Theater of the Mind

Theater of the Mind on rap-artisti Ludacrisin kuudes studioalbumi. Se julkaistiin 24. marraskuuta 2008. Alun perin sen piti kuitenkin ilmestyä jo 21. lokakuuta 2008. == Teema == Ludacris sanoi, että albumi on "teatterillinen". Joka kappaleessa kuuluvat äänet ovat kuin kohatauksia elokuvista. Ludacris sanoi myös, ettei albumin yhdessäkään kappaleessa ole "mukana" (feat.) ketään artistia, vaan he ovat "kanssanäyttelijöitä" (co- starring). Albumin takakannessa esim. kappaletta "Wish You Would" ei merkitä: Wish You Would feat. T.I., vaan Wish You Would co-starring T.I.. == Vieraat == Albumilla kuullaan muun muassa Lil Wayneä, The Gamea, T.I.:ta ja Jamie Foxxia. Lisäksi kappaleella "Undisputed" vierailee ammattilaisnyrkkeilijä Floyd Mayweather Jr.. == Sensuuri == Albumin kansista on tehty myös versioita, joissa Ludacrisin jalassa olevien Adidas Superstar -kenkien sivuilla olevat mustat raidat on sensuroitu piilomainonnan estämiseksi. == Kappaleet == # # # # # # # # # # # # # # # # == Listasijoitukset == Albumi sijoittui Billboard 200 -listalla viidenneksi. Sitä myytiin 214,126 kappaletta ensimmäisellä viikolla ilmestymisestään. Lista (2008) Sija Canadian Albums Chart 23 Swiss Albums Chart 66 U.S. Billboard 200 5 U.S. Billboard Top R&B;/Hip-Hop Albums 2 U.S. Billboard Top Rap Albums 1 == Uudet julkaisut == Kyseisellä albumilla kerrotaan myös levy-yhtiö Disturbing Tha Peacen uusista julkaisuista: DISTURBING THA PEACE ...A NEW ERA BEGINS * I-20: Blood In The Water (tulossa pian) * Playaz Circle: Flight 360: The Takeoff (tulossa 2009) * Willy Northpole: Tha Connect (tulossa 2009) * Shareefa: The Secret (puoliksi Interscopen julkaisema, tulossa 2009) * Ludacris & Shawnna: Battle of the Sexes (tulossa 2009) * Disturbing Tha Peace julkaisee myös kokoelma albuminsa vuonna 2009 == The Preview Mixtape == Ennen albumin julkaisua Ludacris julkaisi DJ Draman kanssa yhteisen The Preview -nimisen mixtapen. Luokka:Ludacrisin albumit Luokka:Vuoden 2008 albumit
Power noise

Power Noise (kutsutaan myös nimellä Rhytmic Noise) on 1990-luvulla syntynyt tansittava noisen alalaji. Power Noise lainaa vaikutteita teknosta ja muista elektronisen tanssimusiikin tyyleistähttp://www.kuolleenmusiikinyhdistys.net/musiikki.htm. Musiikki koostuu särötetyistä rumpusampleista ja muista häiriöäänistä. Saksalainen Ant- Zen on merkittävimpiä power noisea julkaisevia levy-yhtiöitä. ==Tunnettuja Power Noise-Artisteja== *Converter *Imminent Starvation *Synapscape ==Katso Myös== *Industrial *Noise *Power electronics ==Lähteet== Luokka:Elektronisen musiikin alalajit
Sibel Kekilli

Sibel Kekilli (s. 16. kesäkuuta 1980 Heilbronn, Saksa) on saksalainen näyttelijä. Hänellä on turkkilaiset sukujuuret. Kekillin ura näyttelijänä alkoi vuonna 2004 naispääosasta Fatih Akınin Kultaisella karhulla palkitussa elokuvassa Suoraan seinään. Vuosina 2011–2014 Kekilli esiintyi HBO:n televisiosarjassa Game of Thrones Shaen roolissa. == Ura == Ennen varsinaista näyttelijäuraansa Kekilli esiintyi yhdeksässä pornoelokuvassa. == Filmografia == Elokuvat Elokuvat Elokuvat Elokuvat Vuosi Nimi Rooli 2004 Suoraan seinään Sibel 2004 Kebab Connection Italienerin 2006 Winterreise Leyla 2006 Fay Grim 2006 Der Letzte Zug Ruth Zilbermann 2009 Pihalla Laura 2010 Die Fremde Umay 2011 What a Man Nele 2012 Die Männer der Emden Salima Bey === Televisiosarjat === Televisiosarjat Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 2010–2017 Rikospaikalla Sarah Brandt 14 jaksoa 2011–2014 Game of Thrones Shae 20 jaksoa 2018 Bullets Madina Taburova 10 jaksoa == Lähteet == == Aiheesta muualla == * * * Fanisivusto Luokka:Saksalaiset näyttelijät Luokka:Vuonna 1980 syntyneet Luokka:Elävät henkilöt Luokka:Seulonnan keskeiset artikkelit
Nitro Snowboards

Nitro Snowboards on yhdysvaltalainen lumilautailu- ja lasketteluvälineiden valmistaja.http://nitrosnbrds.com/ Yhtiö perustettiin vuonna 1990 Seattlessa, Washingtonissa. http://nitrousa.com/history Yhtiö valmistaa lumilautoja, monoja ja siteitä. Yhtiö valmistaa lisäksi lasketteluvaatteita, pipoja, paitoja ja reppuja. Nitro Snowboards sponsoroi lumilautailijoita ja julkaisee heidän lasketteluvideoitansa ==Lähteet== Luokka:Urheiluvälineet
Pirjo Luoma-aho

Pirjo Päivikki Luoma-aho (s. 20. elokuuta 1960 Jyväskylä) on suomalainen näyttelijä. == Ura == Luoma-aho valmistui Teatterikorkeakoulusta ja on kuulunut Kansallisteatterin vakituiseen näyttelijäkuntaan vuodesta 1987. Hänellä on humanististen aineiden opintoja Helsingin yliopistossa. Luoma-ahon klassikkorooleja ovat olleet Liina Suvanto Kultaisessa vasikassa, Roxane Cyrano de Bergeracissa, Hippolyta / Titania Kesäyön unelmassa, Viettelyksen vaunun Blanche, Näköala sillalta -näytelmän Beatrice Carbone, Kauppamatkustajan kuolemassa perheen äiti Linda. Hänellä oli naispääosat elokuvissa Lain ulkopuolella sekä Viola. Luoma-aho on vieraillut tv-sarjoissa ja hänellä on ollut rooleja kuunnelmissa. == Osittainen filmografia == === Elokuvat === Vuosi Elokuva Rooli 1983 Rikos ja rangaistus Sonjan työ- ja asuintoveri 1987 Lain ulkopuolella Saara Nevanen 1989 Anni tahtoo äidin pankkivirkailija 1999 Sokkotanssi Eijan äiti 2001 Young Love historian opettaja === Televisiosarjat === Vuosi Sarja Rooli 1987-1988 Hymyhuulet monia rooleja 1995 Kotikatu naiskonstaapeli 1999 Salatut elämät rikoskomisario Susanna Viita 2001 Benner & Benner Ann-Sofi Wallén 2019 Sorjonen tuomari 2020 Syke Reija Palonen == Perhe == Pirjo Luoma-aho oli naimisissa Harri Virtasen kanssa 1987–1996 ja heillä on kaksi lasta. ==Lähteet== == Aiheesta muualla == * * Luokka:Suomalaiset näyttelijät Luokka:Vuonna 1960 syntyneet Luokka:Elävät henkilöt
Euro Shopper

Euro Shopper on vuonna 1996 perustettu päivittäistavaroiden kaupan oma merkki, jota hallinnoi seitsemän eurooppalaisen vähittäismyyntiketjun yhteenliittymä AMS Sourcing B.V. Tuotemerkillä myydään noin kolmeasataa tuotetta. Euro Shopperin tunnusmerkki on ostoskärryn kuva. Euro Shopper -tuotteita myydään 21 maassa ja niiden myynti tuotti 103 miljardia euroa liikevaihtoa vuonna 2016. Suomessa Euro Shopper -tuotteita myy Kesko (K-ryhmä). Vuonna 2013–2014 ruotsalainen ICA, alankomaalainen Ahold ja suomalainen Kesko aloittivat Euro Shopper -tuotteiden korvaamisen omilla tuotemerkeillään: ICA Basic (ICA), AH Basic (Ahold) ja K-Menu (Kesko). Suomessa Euro Shopper tunnetaan erityisesti energiajuomastaan, josta käytetään usein akronyymia ES. == Euro Shopper -tuotteita myyvät AMS-jäsenet == Ketju: Maa: Albert Heijn Alankomaat ICA Ruotsi, Norja Jeronimo Martins & Filhos SA Portugali Kesko Suomi Rimi Baltic Viro, Latvia, Liettua Superquinn Irlanti Hagar Islanti Albert (Ahold) Tšekki Elomas Kreikka Dansk SG Tanska Booker Group Iso-Britannia Marktkauf Saksa == Lähteet == ==Aiheesta muualla== * AMS: Euro Shopper Luokka:Päivittäistavaroiden tuotemerkit Luokka:Seulonnan keskeiset artikkelit
Melvin Alvah Traylor junior

Melvin Alvah Traylor Junior (16. joulukuuta 1915–11. helmikuuta 2008 Evanston, Illinois) oli yhdysvaltalainen lintutieteilijä. Melvin Traylor oli chicagolaisen pankkiirin Melvin Alvah Traylorin ja Dorothy Y. Traylorin poika. Hän palveli merivoimien luutnanttina toisessa maailmansodassa Guadalcanalissa. Hän haavoittui vaikeasti Tarawan taistelussa, ja menetti toisen silmänsä sekä vammautui käteen ja ylävartaloon. Sodan päätyttyä Melvin Traylor jatkoi työskentelyään Field Museum of Natural History in Chicagossa, missä hän aloitti vuonna 1937. Vuonna 1956 Traylorista tuli museon lintuosaston apulaiskuraattori. Viimeisinä työvuosinaan hän toimi lintutieteellisen osaston johtajana. Jäätyään eläkkeelle 1980 Traylor jatkoi työskentelyään museossa emerituskuraattorina. Hän teki tutkimusretkiä Afrikkaan (yhdessä Austin L. Randin kanssa), Etelä-Amerikkaan ja Aasiaan. Vuonna 1960 hän osallistui Himalajan retkelle, jota johti Sir Edmund Hillary. Traylor toimitti, yhdessä Raymond A. Paynterin, Ernst Mayrin ja G. William Cottrellin kanssa, teoksen Checklist of Birds of the World, joka koostui 16 osasta, jotka kirjoitettiin vuosina 1934–1987. Traylor kirjoitti kymmeniä artikkeleita tieteellisiis sarjoihin. Traylor kuvaili ja nimesi joitakin uusia lintulajeja, kuten tanajoenherttu (Cisticola restrictus) ja vihernapsijoiden suvun Zimmerius. Oranssisilmänappari (Tolmomyias traylori) on nimetty hänen kunniakseen.Zoonomen ITIS == Lähteet == Traylor, Melvin Alvah Junior Traylor, Melvin Alvah Junior Traylor, Melvin Alvah Junior